open-index/open-wikipedia-markdown huggingface dataset:
Jim Bett

**James «Jim» Bett** (født 25. november 1959 i Hamilton) er en skotsk tidligere fotballspiller som spilte på midtbanen i sin aktive karriere. Han er mest kjent for sin lange periode hos Aberdeen samt en rekke andre klubber. Bett var også en del av Skottlands tropp under VM i fotball 1986 og VM i fotball 1990.

## Klubbkarriere
Bett begynte sin fotballkarriere hos Airdrieonians FC i 1976. Her spilte han åtte seriekamper frem til 1978, da han meldte overgang til den islandske klubben Valur. Her møtte han sin islandske kone, som gjorde at Bett fikk en nært forhold til sagaøya. Hans to sønner Baldur Bett (f. 1980) og Calum Bett (f. 1981) ble begge profesjonelle fotballspillere og representerte Island på ungdomsnivå. Om lag ett år senere dro han videre til den belgiske klubben KSC Lokeren, hvor han etablerte seg på førstelaget og fikk 33 seriekamper i sin første sesong for klubben. Hans prestasjoner på banen gjorde at den skotske storklubben Rangers FC under ledelse av manager John Greig ble interessert i spilleren, og i juli 1980 meldte Bett overgang for £150&nbsp;000.

På sine tre sesonger hos Rangers var han med på å vinne Scottish Cup (1980/1981) og Scottish League Cup (1982/1983). I denne perioden fikk han også sine første landskamper for Skottland. I juli 1983 dro han tilbake til KSC Lokeren, hvor han spilte to strake sesonger som mer eller mindre fast inventar på førstelaget. I juli 1985 ble Bett solgt til Aberdeen FC for £300&nbsp;000, et Aberdeen som var under ledelse av Alex Ferguson. Hos «the Dons» var han med på å vinne dobbelt opp av både Scottish Cup og Scottish League Cup i 1985/1986 og 1989/1990. I 1990 ble han også kåret til Scottish PFA Players' Player of the Year.

Etter å ha spilt nærmere 300 førstelagskamper i ulike turneringer for Aberdeen meldte han i 1994 overgang til KR Reykjavík, hvor han var med på å vinne den islandske cupen. Ved slutten av sesongen dro han tilbake til Skottland, hvor han fikk én sesong for Hearts før han i 1995/1996-sesongen avsluttet sin karriere hos Dundee United.

## Landslagskarriere
Bett fikk sin landslagsdebut for  den 23. mars 1982 i en vennskapskamp mot  (2–1). Han ble deretter tatt ut i landslagstroppen til VM i fotball 1986 i Mexico av landslagstrener Alex Ferguson, hvor han var ubenyttet reserve i alle de tre gruppespillkampene mot henholdsvis  (0–1) og  (1–2) og  (0–0). Han ble også tatt ut i troppen til det påfølgende verdensmesterskapet i Italia av landslagstrener Andy Roxburgh, hvor han spilte den første gruppespillkampen mot  (0–1). Fra 1982 til 1990 spilte han totalt 26 landskaper for Skottland. Hans eneste landslagsmål kom for øvrig borte mot  i 1985.

## Meritter
;Rangers FC
* **[[Scottish Cup]] (1):** 1980/1981
* **[[Scottish League Cup]] (1):** 1982/1983

;Aberdeen FC
* **[[Scottish Cup]] (2):** 1985/1986, 1989/1990
* **[[Scottish League Cup]] (2):** 1985/1986, 1989/1990

;KR Reykjavík
* **[[Valitor-bikar]] (1):** 1994

;Individuelt
* **[[Scottish PFA Players' Player of the Year]]**: 1990

## Referanser


## Eksterne lenker
* 
*  Footballdatabase.eu – Player, Jim Bett
*  National-football-teams.com – Jim Bett – Spillerprofil
Fjordaposten

***Fjordaposten*** var en avis utgitt i Bergen fra 1923 til 1940, med undertittelen «For norskt næringsliv og nationaldemokratisk politikk». Avisen kom ut to ganger i uken fra 1923 til 1925, og deretter ukentlig. Opplaget lå på rundt 2500 eksemplarer.

Første utgave kom ut 28. september 1923. Redaktør gjennom hele avisens levetid var Albert Joleik, og han ble hjulpet av familiemedlemmer med administrasjon og økonomi. Avisen var i stor grad Joleiks eget talerør «utanfor dei partipolitiske saudegjerde», som han skrev. Den ble skrevet på landsmål/nynorsk med spor av Joleiks egen ortografi, og rettet rettet seg ikke mot bybefolkningen i Bergen, men først og fremst mot befolkningen i omkringliggende områder. Den tyske okkupasjonen av Norge satte en stopper for avisutgivelser, og siste utgave kom 4. april 1940. Avisen kom aldri igang igjen etter krigen.

## Referanser
Wakoopa

**Wakoopa** var et nettsamfunn som overvåkte medlemmenes programmer. Nettsamfunnet var kompatibelt med både Windows og Macintosh.

## Egenskaper
Wakoopa brukte et bruker-side sporingsprogram som logget bruken av programvarer, inkludert spill og web-applikasjoner og lot brukerne publisere denne bruksinformasjonen på nettstedet. Analyse av en profil kunne lede til anbefalinger for alternative programvarer. På nettstedet kunne brukerne skrive anmeldelser, gi beskrivelser, og tagge programvare.

## Historie
Siden var basert i Amsterdam i Nederland.
I juni 2008 annonserte Wakoopa en refinansiering på 1&nbsp;000&nbsp;000 USD ledet av venture-firmaene Big Bang Ventures og HENQ Invest.
I juni 2012, kunngjorde Wakoopa via e-post om at Social Wakoopa-tjenesten ville lukke på slutten av måneden, da deres fokus på markedsanalyse var hovedprioriteten i firmaet.

## Eksterne lenker
*
Mobilnett

Et **mobilnett** eller **mobilnettverk** er et radionettverk bestående av flere radiomaster eller basestasjoner fordelt utover et landområde. Hver mast dekker et gitt område, og for å unngå interferens med eventuelle nabomaster, bruker hver av disse et eget sett med frekvenser. De ulike basestasjonene er koblet sammen i et nettverk, noe som lar et stort antall terminaler (for eksempel mobiltelefoner) kommunisere med hverandre på tvers av basestasjonene. En gruppe basestasjoner i et område kalles en celle, siden terminalene (mobiltelefonene) i cellen får oppkall fra alle mastene i cellen, og systemet velger den beste basestasjonen å sette opp samtalen igjennom. Mobiltelefonen gir beskjed til hjemmesentralen når den flytter seg fra en celle til en annen. Denne cellestrukturen er årsaken til at mobiltelefonen kalles «cell phone» på amerikansk-engelsk – på britisk-engelsk heter av det «mobile phone». 

I Norge har vi pr. 1. oktober 2012 fire selskaper som har sine egne kommersielle mobilnettverk. Disse selskapene er Telenor, Telia, Mobile Norway og Ice Communication. Det finnes i dag betydelig flere tilbydere av mobiltjenester i Norge (mobiloperatører), men disse benytter seg av ett eller flere av disse fire mobilnettene.

I de ulike mobilnettverkene benyttes ulike teknologier for å muliggjøre kommunikasjon mellom forskjellige enheter. Telenor, Telia og Mobile Norway benytter seg av GSM (2G), UMTS (3G), HSDPA (populært kalt 3,5G) og LTE (LTE er også kalt «4G» selv om LTE pr. definisjon ikke kvalifiserer til denne benevnelsen), over radiofrekvensområdene 900, 1800 og 2100 MHz. Ice Communication opererer med LTE- og 5G-teknologien i frekvensbåndene 700, 800, 1800 og 2100 MHz, samt de vil ta i bruk 3,6GHz. 

Regjeringen vedtok 12. september 2009 at frekvensene i 800 MHz-båndet (som ble frigjort ved overgangen til digitalt fjernsyn) skal benyttes til mobilkommunikasjonstjenester og mobilt bredbånd. Ice Communication er alene om å benytte 450MHz som benyttes utelukkende til mobilt bredbånd. Nasjonal kommunikasjonsmyndighet har ansvaret med å auksjonere ut disse frekvensene.

Det er verdt å merke seg at det som forbrukere kan oppleve som ett enkelt mobilnettverk, i praksis kan være flere forskjellige teknologier som kommuniserer sammen over ulike frekvenser. Dette er også årsaken til at ulike teknologier (for eksempel GSM og UMTS) ofte har ulik dekning i samme område. I Norge ligger for eksempel UMTS i frekvensområdet rundt 2100 MHz, som gir dårligere inntrenging gjennom vegger enn man oppnår med GSM i 900 MHz og NMT i 450 MHz. En generell regel når det gjelder radiofrekvenser er at jo lavere frekvenser, desto lavere datakapasitet, men samtidig lengre rekkevidde. Høyere frekvenser gir bedre refleksjon av radiobølgene, mens lavere frekvenser kan krumme, eller bøye radiobølgene så de lettere passerer mindre hindringer.

## Referanser
Alt-J (∆)

**Δ** (uttales *Alt-J*) er en britisk alternativ indie pop kvartett, dannet i Leeds i 2007. Deres debutalbum «An Awesome Wave» ble utgitt i mai 2012 i Europa, og september 2012 i USA. Δ vant Mercury Prize 2012. 

## Historie
Δ ble dannet da Gwil Sainsbury (gitarist/bassist), Joe Newman (gitar/vokal), Gus Unger-Hamilton (keyboard) og Thom Green (trommer) møttes på Leeds University i 2007. Etter eksamen flyttet de til Cambridge, mens de spilte inn sitt debutalbum i Brixton. Gus studerte engelsk litteratur, de andre tre kunst. I sitt andre studieår, viste Joe Gwil en håndfull av hans egne sanger inspirert av hans gitarspillende far og hallusinogener, og paret begynte innspilling på studenthybelen. Gwil var fungerende produsent på GarageBand. Gruppa tilbrakte to år sammen for å øve før de signerte en avtale med Infectious Records i 2011.

Δ navn uttales «Alt-J», som er kommandoen brukes på et Apple Macintosh-tastatur for å oppnå den greske bokstaven Delta. Gitarist og bassist Gwil Sainsbury bemerket,"«i matematiske ligninger brukes Δ for å vise forandring» og gruppas relativt nye navn kom ved et vendepunkt i livet. «Alt-J» ble tidligere kjent som både 'Daljit Dhaliwal' og 'Films'.

## Referanser


## Eksterne lenker
* 
* 
* 
*
Formel 1-sesongen 1964

**Formel 1-sesongen 1964** var den femtende sesongen av FIAs Formel 1-verdensmesterskap. Sesongen startet 10. mai 1964 og ble avsluttet 25. oktober etter ti løp. John Surtees vant mesterskapet for førere, mens konstruktørmesterskapet ble vunnet av Ferrari. I løpet av året ble det også kjørt åtte Formel 1-løp utenom verdensmesterskapet.

## Oppsummering av sesongen
Verdensmesterskapet for førere ble en hard kamp mellom Jim Clark, John Surtees og Graham Hill, og ble først avgjort i Mexicos Grand Prix, sesongens siste løp, da Hill ble forsinket etter en kollisjon med Lorenzo Bandinis Ferrari. Clark var nødt til å stoppe på siste runde på grunn av en oljelekkasje, og Ferrari ga signal til Bandini om å slippe Surtees forbi til andreplassen som ga han mesterskapet kun et poeng foran Hill. Honda debuterte i Formel 1 med den amerikanske føreren Ronnie Bucknum, og den 47 år gamle franskmannen Maurice Trintignant la opp etter en av de lengste karrierene i F1.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1964.

## Sluttresultater 1964
### Førermesterskapet
Poeng ble gitt til de første seks plassene med henholdsvis 9, 6, 4, 3, 2 og 1 poeng. Kun de seks beste av de ti løpene ble regnet med i sammendraget i verdensmesterskapet. Dette betød at Graham Hill, som scoret 41 poeng i løpet av sesongen, bare fikk 39 poeng i mesterskapet. Surtees scoret 40 poeng, hvorav alle ble regnet med i mesterskapet. Dermed ble Surtees verdensmester selv om han ikke scoret flest poeng i løpet av sesongen. I tabellen er tallene uten parentes poengene som ble regnet med i mesterskapet, mens tall i parentes er alle poengene.

### Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene med henholdsvis 9, 6, 4, 3, 2 og 1 poeng. En konstruktør fikk imidlertid bare poeng for sin høyest plasserte bil. Kun de seks beste av løpene ble regnet med i sammendraget i verdensmesterskapet. **Fet skrift** i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.

## Resultater fra løp utenom verdensmesterskapet
Øvrige Formel 1-løp i 1964, som ikke inngikk i verdensmesterskapet.

## Referanser


## Eksterne lenker
*
Quasimellana

* se systematisk inndeling

***Quasimellana*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn ca. 30 millimeter), kraftige, brunlige smygere. Oversiden er brun med gulaktige felter, undersiden mest gulbrun.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *Quasimellana* Burns, 1994
***************** *[[Quasimellana agnesae]]* (Bell, 1959)
***************** *[[Quasimellana amicus]]* (Bell, 1942)
***************** *[[Quasimellana andersoni]]* Burns, 1994
***************** *[[Quasimellana angra]]* (Evans, 1955)
***************** *[[Quasimellana antipazina]]* Burns, 1994
***************** *[[Quasimellana aurora]]* (Bell, 1942)
***************** *[[Quasimellana balsa]]* (Bell, 1942)
***************** *[[Quasimellana eulogius]]* (Plötz, 1883)
***************** *[[Quasimellana fieldi]]* (Bell, 1942)
***************** *[[Quasimellana imperfida]]* Burns, 1994
***************** *[[Quasimellana inconspicua]]* (Hayward, 1950)
***************** *[[Quasimellana meridiani]]* (Hayward, 1934)
***************** *[[Quasimellana mexicana]]* (Bell, 1942)
***************** *[[Quasimellana mielkei]]* Burns, 1994
***************** *[[Quasimellana mulleri]]* (Bell, 1942)
***************** *[[Quasimellana myron]]* (Godman, 1900)
***************** *[[Quasimellana nayana]]* (Bell, 1941)
***************** *[[Quasimellana nicomedes]]* (Mabille, 1883)
***************** *[[Quasimellana noka]]* (Evans, 1955)
***************** *[[Quasimellana pandora]]* (Hayward, 1940)
***************** *[[Quasimellana pazina]]* (Evans, 1955)
***************** *[[Quasimellana servilius]]* (Möschler, 1883)
***************** *[[Quasimellana sethos]]*  (Mabille, 1889)
***************** *[[Quasimellana siblinga]]* Burns, 1994
***************** *[[Quasimellana sista]]* (Evans, 1955)

## Kilder
* Brower, A.V.Z. & Warren, A. (2007) *Quasimellana* på *Tree of life* http://tolweb.org/Quasimellana/
* Markku Savela's Lepidoptera and some other life forms: Sjekkliste over artene. Hentet 1.10. 2012.

## Eksterne lenker
* 
* Butterflies of America - *Quasimellana* spp. http://www.butterfliesofamerica.com/L/t/Quasimellana_a.htm
* Carolina nature - *Quasimellana eulogius* http://www.carolinanature.com/butterflies/commonmellana.html
Hesperia

* se systematisk inndeling

***Hesperia*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn ca. 30 millimeter), kraftige, brunlige smygere. Oversiden er brun med gulaktige felter, undersiden av forvingen mest gulbrun, undersiden av bakvingen er grå til grønnlig med sølvaktig hvite flekker eller streker.

## Levevis
Disse smygerne flyr gjerne på enger, larvene lever på ulike gress. De voksne besøker gjerne blomster.

## Utbredelse
Slekten har en holarktisk utbredelse, men bare tre av de 24 artene lever i den palearktiske sone, de andre i Nord-Amerika. I Europa lever bare kommasmyger (*[[Hesperia comma]]*).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *Hesperia* Fabricius, 1793
***************** *[[Hesperia assiniboia]]* (Lyman, 1892) 
***************** *[[Hesperia attalus]]* (W.H. Edwards, 1871) 
***************** *[[Hesperia caucasica]]* Riabov, 1926 - den palearktiske sone
***************** *[[Hesperia colorado]]* (Scudder, 1874)
***************** *[[Hesperia columbia]]* (Scudder, 1872) 
***************** kommasmyger, *[[Hesperia comma]]* (Linnaeus, 1758) - eneste art i Europa, også i Norge
***************** *[[Hesperia dacotae]]* (Skinner, 1911) 
***************** *[[Hesperia florinda]]* (Butler, 1878) - østlige den palearktiske sone
***************** *[[Hesperia juba]]* (Scudder, 1872) 
***************** *[[Hesperia leonardus]]* (Harris, 1862) 
***************** *[[Hesperia lindseyi]]* (Holland, 1930) 
***************** *[[Hesperia meskei]]* WH Edwards, 1877 
***************** *[[Hesperia metea]]* Scudder, 1863 
***************** *[[Hesperia miriamae]]* MacNeill, 1959 
***************** *[[Hesperia nabokovi]]* (Bell & Comstock, 1948)
***************** *[[Hesperia nevada]]* (Scudder, 1874) 
***************** *[[Hesperia ottoe]]* WH Edwards, 1866 
***************** *[[Hesperia pahaska]]* Luessler, 1938 
***************** *[[Hesperia pawnee]]* Dodge, 1874
***************** *[[Hesperia sassacus]]* Harris, 1862 
***************** *[[Hesperia uncas]]* WH Edwards, 1863 
***************** *[[Hesperia viridis]]* (WH Edwards, 1883) 
***************** *[[Hesperia woodgatei]]* (RC Williams, 1914)
***************** ?*[[Hesperia liberia]]* Plötz, 1883

## Kilder
* Brower, A.V.Z. & Warren, A. (2007) *Hesperia* på *Tree of life* http://tolweb.org/Hesperia/
* Markku Savela's Lepidoptera and some other life forms: Sjekkliste over artene. Hentet 1.10. 2012.

## Eksterne lenker
* 
* Butterflies of America - *Hesperia* spp. http://www.butterfliesofamerica.com/L/t/Hesperia_a.htm
Bergensposten

**Bergensposten** kan vise til
*Bergensposten (tidsskrift), utgitt av Statsarkivet i Bergen siden 1998
*Bergensposten (avis), utgitt 1854&ndash;1893
*Bergensposten : Fram, utgitt 1892&ndash;1893
*Bergensposten : Sildebladet, utgitt 1870&ndash;1873
FC Viljandi

**FC Viljandi** er en tidligere estisk fotballklubb fra byen Viljandi i fylket med samme navn. Klubben ble grunnlagt i 2011 og lagets draktfarger var helhvite med blå underdel. FC Viljandi spilte begge sine sesonger i den øverste divisjonen Meistriliiga, og spilte sine hjemmekamper på Viljandi linnastaadion. Trener var Zaur Tšilingarašvili.

Klubben ble grunnlagt i 2011 da JK Viljandi Tulevik som satellittklubb besluttet å avvikle sitt sportslige samarbeid med storklubben FC Flora Tallinn. JK Viljandi Tulevik gikk deretter nedover i seriesystemet, mens den nystartede klubben FC Viljandi overtok dens lisens og plass i den øverste divisjonen. Klubben meldte opphør etter 2012-sesongen.

## Eksterne lenker
* Klubbens profil hos UEFA.com
Pittsburgh Slim

**Sied Chahrour**, bedre kjent som **Slimmie Hendrix** eller **Pittsburgh Slim**, er en amerikansk rapper fra Pittsburgh, Pennsylvania. Chahrour har tidligere signert for Def Jam Records, men har nå signert for Snowballers Entertainment under navnet Slimmie Hendrix. 

## Biografi
Chahrour er født og oppvokst i bydelen Greenfield i Pittsburgh, Pennsylvania, med en far fra Algerie og en delvis mexicansk mor. Han begynte med rap mens han gikk på High School og spilte gitar i rockeband samtidig som han hadde sterk tilknytning til det lokale rap-miljøet. Charour har også vært oppvarmingsartist på flere lokale konserter for blant andre Usher, NAS og 50 Cent. Senere flyttet han til Los Angeles hvor han jobbet som servitør mens han fulgte musikkdrømmen. 

Gjennombruddet kom da han skrev en låt rundt setningen "I Like When Girls Kiss Girls". Han fikk hjelp av produsenten David Willis, også kjent som Ski Beatz, med produksjon av låten som fikk navnet "Girls Kiss Girls". Musikkvideoen var inspirert av en scene fra filmen American Pie, og ble spilt av Sied Charour selv sammen med den amerikanske modellen Krista Ayne. Videoen ble en stor suksess på YouTube, noe som førte til at låten begynte å bli spilt på radio. Dette førte igjen til at Jay-Z signerte han til Def Jam Recordings. I 2007 ga han ut sin solo debut LP, *Tastemaker*. Han forlot Def Jam sent i 2008. 

## Diskografi
### Pittsburgh Slim
;LP
*2007: *[[Tastemaker]]*, Def Jam Recordings - debut LP
;Singler
*2007: *Girls Kiss Girls*, Def Jam
*2009: *My Bitch is Crazy*, Now City Productions
;Mixtape
*2007: *Downtown Wednesday Night*
*2009: *Nolita Nights*
*2012: *Pittsburgh Slim's Excellent Adventure*
*2013: *And The Beat Goes On...*
*2013: *Instaglam*

### Slimmie Hendrix
;LP
*2011: *Steezington Ave*, Snowballers Entertainment
;Singler
*2011: *The Skinny Bitches Have More Fun*

## Filmografi

## Referanser


## Eksterne lenker
* 
* 
* Slimmie Hendrix offisiell hjemmeside
NSB type 9

**NSB type 9** var et damplokomotiv som i stor grad ble brukt på Smaalensbanen, men også på Meråkerbanen og andre baner. De første lokomotivene av denne typen ble bestilt hos Beyer, Peacock and Company den 14. juli 1876 og ble levert i tiden 1877–1879. Flere lok ble produsert på lisens av NOHAB og levert i perioden 1879–1882. Det første loket ble utrangert allerede i mars 1915, de to siste («Eystein» og «Magnus») holdt stand til 19. september 1953.

Type 9a nr. 57 havarerte den 30. januar 1898, da det kjørte inn i et jordras mellom Flornes og Hegra stasjon på Meråkerbanen. Fyrbøteren hoppet av toget idet det traff jordraset, mens lokomotivføreren ble med loket som veltet ned i elva nedenfor. Begge ble skadet, men overlevde.

## Litteratur
* 

## Eksterne lenker
* Type 9  – NJK Materielldatabasen
* Type 9 – Jernbane.net
* Bilde og uhellsprotokoll, Digitaltmuseum.no
Europavei 982

**Europavei 982** går mellom Mersin og Tarsus i Tyrkia.

Veien ble foreslått for UNECE av den tyrkiske regjeringen i august 2009. Den ble godkjent av UNECE i oktober samme år, blant annet sammen med forlengelsen av Europavei 16.

## Knutepunkter
}

|}

## Referanser


## Eksterne lenker
Minot Daily News

***Minot Daily News*** er en avis som kommer ut i Minot, North Dakota. Opprinnelig navn var «Burlington Reporter» og den kom da ut i Burlington. Men tidlig på 1900-tallet ble den flyttet til Minot. Avisa har et opplag på ca 21.000 eksemplarer og er den viktigste dagsavisa for den sentrale og nordvestlige del av Nord-Dakota. På avisas nettside heter det at Minot Daily News også har lesere på Minot Air Force Base, basen for B-52H Stratofortress bombefly og 5th Bomb Wing og 91st Missile Wing. 

Tidligere var dekningen av politisk stoff og arbeidet i North Dakota Legislative Assembly best i Minot Daily News, men etter hvert er dette stoffet best dekket av The Bismarck Tribune. Minot Daily News sitt redaksjonelle ståsted er konservativt.

## Referanser


## Eksterne lenker
*
SK Beveren

**Sportkring Beveren** er en belgisk fotballklubb fra byen Beveren i Øst-Flandern. Klubben ble grunnlagt i 1936 og lagets draktfarger er gule med rød underdel, mens bortedraktene er helhvite. Waasland-Beveren spiller for øyeblikket i den øverste divisjonen Jupiler Pro League, og spiller sine hjemmekamper på Freethiel stadion.

Klubben het tidligere KFC Red Star Haasdonk inntil de skiftet navn til KV Red Star Waasland i juni 2002 etter å flyttet til den tidligere hjemmebanen til K. Sint-Niklase SKE (som gikk konkurs på samme tid). Navnet Waasland refererer til regionen hvor byene Haasdonk og Sint-Niklaas er hjemmehørende. I løpet av sommeren 2010 slo KV Red Star Waasland seg sammen med KSK Beveren under nåværende navn og flyttet fra Sint-Niklaas til Beveren for å spille på et større stadion. KSK Beveren var for øvrig en tidligere belgisk seriemester som på 2000-tallet slet med økonomiske problemer. 

Klubben har per dags dato ikke vunnet noen trofé av større betydning, og spilte i landets øverste divisjon for første gang fra 2012/2013-sesongen.

## Kjente spillere med tilknytting til klubben
* Christian Bouckenooghe
* Jean-Pierre La Placa
* Hervé Ndjana Onana
* Jerry Poorters
* Tomasz Radzinski

## Referanser


## Eksterne lenker
*
Bergensposten (avis)

***Bergensposten*** var en avis utgitt i Bergen fra 1854 til 1893, da den gikk inn i *[[Bergens Tidende]]*.

Avisen ble grunnlagt av Johannes Steen, senere statsminister, og Christian Henrichsen, senere rektor ved Bergen katedralskole. Første utgave kom ut 1. mars 1854, med undertittelen «Tidende for Bergens By og Stift». I utgangspunktet var avisen nokså apolitisk, og den skrev at bergenske forhold ikke krevde eller nødvendiggjorde partipolitiske blader. Linjen ble endret da Bjørnstjerne Bjørnson inntok redaktørstolen 1. november 1858, og avisen ble en viktig arena for politisk debatt. 

Annonsemonopolet til *Bergen Adressecontoirs Efterretninger* gjorde den økonomiske situasjonen vanskelig for *Bergensposten*. Monopolet ble opphevet i desember 1867, og neste år økte *Bergensposten* fra to til seks utgivelser i uken. Samtidig møtte avisen konkurranse fra nystartede *Bergens Tidende*. Først ble *Bergensposten* regnet som mer konservativ enn *Bergens Tidende*, men de to avisene nærmet seg etterhvert, og begge avisene orienterte seg mot partiet Venstre. I 1894 gikk *Bergensposten* inn i *Bergens Tidende*.

## Referanser
Formel 1-sesongen 1965

**Formel 1-sesongen 1965** var den sekstende sesongen av FIAs Formel 1-verdensmesterskap. Sesongen startet 1. januar 1965 og ble avsluttet 24. oktober etter ti løp. Jim Clark vant sitt andre verdensmesterskap for førere, mens konstruktørmesterskapet ble vunnet av Lotus-Climax. I løpet av året ble det også kjørt syv Formel 1-løp utenom verdensmesterskapet.

## Oppsummering av sesongen
På vei til sin andre mestertittel tok Jim Clark seks seiere, bare avbrutt av løpet i Monaco hvor han ikke var med fordi han var i USA og kjørte Indianapolis 500, som han også vant. Jackie Stewart kom på tredjeplass i sin debutsesong i mesterskapet. I sesongens siste løp vant Richie Ginther vant sin eneste og Hondas første seier i Formel 1. Dette var også det siste løpet med 1,5 litersreglementet i F1. 

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1965.

## Sluttresultater 1965
### Førermesterskapet
Poeng ble gitt til de første seks plassene med henholdsvis 9, 6, 4, 3, 2 og 1 poeng. Kun de seks beste av de ti løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

### Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene med henholdsvis 9, 6, 4, 3, 2 og 1 poeng. En konstruktør fikk imidlertid bare poeng for sin høyest plasserte bil. Kun de seks beste av løpene ble regnet med i sammendraget i verdensmesterskapet. **Fet skrift** i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.

## Resultater fra løp utenom verdensmesterskapet
Øvrige Formel 1-løp i 1965, som ikke inngikk i verdensmesterskapet. Det siste av disse løpene, Rand Grand Prix, var det første Formel 1-løpet for biler med 3-liters motorer.

## Referanser


## Eksterne lenker
*
Eksotisk

**Eksotisk** er et adjektiv som brukes om det som er fremmedartet og utenlandsk, i Europa og Nord-Amerika særlig om det som tilhører land i tropene. Fremmedordet er dannet av et  gresk ord som betyr «utenfor».
Den latinske formen *exoticus* er lånt fra det greske *ἐξωτικός* (*eksotikos*), som betyr «fremmed» eller egentlig «fra utsida», et ord dannet av ἐξω- (*ekso*), «utside», og ἐξ (*eks*), «ut av».

## Se også
* Eksotisk kunst, samlebetegnelse på bildekunst inspirert av tradisjonell folkekunst fra Afrika, stillehavsområdet, Amerika, deler av Asia, Indonesia og nordområdene
* Eksotisme, forkjærlighet for det som er eksotisk, eller kunstnerisk og formmessig stil påvirket av eksotisk kunst
* Eksotiske kjerner, atomkjerner der forholdet mellom antall nøytroner og protoner er større eller mindre enn i naturlige kjerner
* Tropisk, det som hører til eller angår tropene
* Exotica, vestlig populærmusikk på 1950-tallet inspirert av eksotisk musikk
* Fremmed art

## Referanser
Abdi Farah Shirdon Saaid

**Abdi Farah Shirdon Saaid** (somali: , arabisk: ; født 1958 i Dhusamareb, Somalia) er en somalisk forretningsmann og politiker, som 17. oktober 2012 ble Somalias statsminister. Han var statsminister til desember 2013.

## Bakgrunn

Shirdon er utdannet ved Somalias nasjonaluniversitet på 1970-tallet, og arbeidet som økonomi i Somalias finans- og jordbruksdepartement på 1980-tallet. Han flyttet til Kenya i 1991, da Siad Barre ble kastet og landet ble stående uten en fungerende regjering. Siden har han jobbet som entreprenør, og gikk inn i politikken først i 2012. Han er gift med Asha Haji Elmi, en kjent fredsaktivist.

## Statsminister i Somalia
Shirdon ble utnevnt til statsminister i Somalia av sittende president Hassan Sheikh Mohamud den 6. oktober 2012, og han gikk da i gang med oppgaven å danne ny regjering. Han ble innsatt som statsminister 17. oktober.

I desember 2013 ble han erstattet av Abdiweli Sheikh Ahmed.

## Referanser
Why Do Fools Fall in Love

**Why Do Fools Fall in Love** er

* Why Do Fools Fall In Love (sang), en sang, opprinnelig innspilt av Frankie Lymon & the Teenagers
* Why Do Fools Fall in Love (album), et album av Diana Ross
* Why Do Fools Fall in Love (film), en film om Frankie Lymon & the Teenagers
Oh Jae-suk

**Oh Jae-suk** (født 4. januar 1990 i Uijeongbu) er en sørkoreansk fotballspiller som spiller for den japanske klubben Gamba Osaka. Han deltok i de olympiske leker 2012 i London.

Oh Jae-suk vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter strraffer, det var 1-1 etter full tid og forlenging. I semifinalen ble det tap med 0–3 mot Brasil. Bronsefinalen mot Japan vant de med 2–0.

## OL-medaljer
*  2012  London - Bronse i fotball, menn -  Sør-Korea

## Referanser


## Eksterne lenker
*
Mehdi Sohrabi

**Mehdi Sohrabi** (perrisk: مهدی سهرابی, født 12. oktober 1981 i Zanjan) er en profesjonell iransk landeveissyklist og banesyklist. Han har vunnet flere store ritt i Asia.

## Meritter

;2005
:4. etappe, Kerman Tour
:6. etappe, Azerbaïjan Tour
: Nasjonal mester landevei
: Nasjonal mester tempo
:5. etappe, Tour of Milad du Nour
;2006
:3. etappe, Tour of Milad du Nour
:Asiatisk mester landevei
;2007
:Sammenlagt, Jelajah Malaysia
:4. og 6. etappe, Kerman Tour
:1. etappe, Tour of East Java
:3 etappeseiere, Tour of Milad du Nour
:6. etappe, Tour de Hokkaido
;2008
:2. etappe, Tour of Iran
:3 etappeseiere, Azerbaïjan Tour
:Sammenalgt, Melaka Chief Minister Cup
::1. etappe
:2. og 3. etappe, Tour of Negri Sembilan
;2009
:2. etappe, Jelajah Malaysia
: Nasjonal mester tempo
:Sammenlagt, Tour of Milad du Nour
::2. og 4. etappe
:3. etappe, Azerbaïjan Tour
:Sammenlagt, Tour d'Indonesia
::1. (TTT) og 6. etappe
;2010
:Asiatisk mester landevei
:**[[Asiatouren i landeveissykling 2009–10|UCI Asia Tour]]**
:1. (TTT) og 6. etappe, Tour of Singkarak
: Nasjonal mester landevei
:6. og 9. etappe, Tour of Qinghai Lake
;2011
:**[[Asiatouren i landeveissykling 2010–11|UCI Asia Tour]]**
:Sammenlagt, Kerman Tour
::5 (av 5) etappeseiere
:Sammenlagt, Jelajah Malaysia ¨
::1. og 6. etappe
:2. etappe, Tour de Taiwan
:Sammenlagt, Azerbaïjan Tour
::2. etappe (TTT)
:4. etappe, Tour of Iran
:7. etappe, Tour of Qinghai Lake

## Referanser


## Eksterne lenker
*
Tosh Van der Sande

**Tosh Van der Sande** (født 28. november 1990 i Wijnegem) er en tidligere profesjonell belgisk landeveissyklist og banesyklist. Van der Sande har blant annet blitt verdensmester i banesykling.

Han la opp etter 2025-sesongen.

## Meritter

;2006
: Nasjonal mester-rekrutter Poengløp
: Nasjonal mester-rekrutter Scratch
;2007
: Nasjonal mester-junior Poengløp
: Nasjonal mester-junior Scratch
;2008
: Junior-Verdensmester Poengløp
: Nasjonal mester-junior Poengløp
: Nasjonal mester-junior Scratch
: Nasjonal mester-junior Madison
: Nasjonal mester-junior Lagforfølgelse
:2.-plass sammenlagt, Giro della Toscana
::1. og 3. etappe
:2. etappe, Münsterland Tour
:4. etappe, Trofeo Karlsberg
:2. etappe, Ronde van Antwerpen
:UIV Cup Gent
;2009
:4. etappe, Tour de la Province de Namur
;2010
:10.-plass, U23 Liège–Bastogne–Liège
;2011
:Vinner, U23 Liège–Bastogne–Liège
:1. etappe, Vuelta a Navarra
:3.-plass sammenlagt, Tour de Liège
::5. etappe
:4.-plass sammenlagt, Le Triptyque des Monts et Châteaux
::1. og 3. etappe
:8.-plass sammenlagt, Normandie rundt
;2012
:Klatrekonkurransen, Tredagers i De Panne

## Referanser


## Eksterne lenker
* 
*
Dennis Vanendert

**Dennis Vanendert** (født 27. juni 1988 i Neerpelt) er en profesjonell belgisk landeveissyklist og Sykkelcrossutøver. Han er broen til Jelle Vanendert. I 2012 kjørte han sin første GrandTour

## Meritter

;2006
: Nasjonal junior-sykkelcrossmester
;2009
:3.-plass, Beverbeek Classic
;2010
:Aalst bij Sint Truiden
;2011
:3.-plass, Giro del Medio Brenta

## Referanser


## Eksterne lenker
Alte Nazarethkirche

**Alte Nazarethkirche** er en kirke på Leopoldplatz i Wedding i Berlin. Kirken er tegnet av Karl Friedrich Schinkel og den er en av fire kirker han tegnet for Berlins forsteder. Kirken er oppkalt etter Nasaret, Jesu fødested. Den ble oppført mellom 1832 og 1835 og innviet 5. juli 1835.

## Eksterne lenker
* 
* Alte Nazarethkirche på Berlins liste over kulturminner Besøkt 22. oktober 2012
Jonas Van Genechten

**Jonas Van Genechten** (født 16. september 1986 i Lobbes) er en tidligere profesjonell belgisk landeveissyklist. Han la opp etter 2021-sesongen.

## Meritter

;2007
:1. etappe, Tour du Haut-Anjou
;2008
:Walloon Championships FCWB
:Hasselt - Spa - Hasselt 
;2009
:Zellik - Galmaarden
:Walloon Championships FCWB
:Flawinne 
;2010
:Walloon Championships FCWB
;2011
:Gent-Ieper
;2013
:Grand Prix Pino Cerami
;2014
:4. etappe, Polen rundt
:Druivenkoers Overijse
:GP de Fourmies
;2015
:4. etappe, Tour de la Région Wallonne
:2. etappe, Tour de l'Eurométropole
;2016
:7. etappe, Vuelta a España

## Referanser


## Eksterne lenker
* 
*
José Herrada

**José Herrada López** (født 1985) er en tidligere profesjonell, spansk landeveissyklist. Hans fem år yngre bror Jesús Herrada er også en profesjonell syklist.

## Meritter

;2006
:6. etappe, Tour de l'Avenir
:2.-plass sammenlagt, Tour des Pyrénées
;2010
:5. etappe, Volta a Portugal
:Sammenlagt, Cinturó de l'Empordà
::2. etappe
:3.-plass sammenlagt, Normandie rundt
;2011
:4.-plass sammenlagt, Route du Sud
;2015
:Klasika Primavera

## Referanser


## Eksterne lenker
* 
*
Kalkunkondor

**Kalkunkondor** (*Cathartes aura*) er en rovfugl i gruppen kondorer og én av tre arter i slekten *[[Cathartes]]*. Arten består som fire underarter, men det hersker ikke full konsensus om inndelingen. De to nordlige (*aura* og *septentrionalis*) og de to sørlige underartene (*ruficollis* og *jota*) kan vise seg å utgjøre selvstendige arter.

## Biologi
Kalkunkondoren varierer ganske mye i størrelse, hovedsakelig i kraft av de ulike underartene. Kroppslengden ligger på cirka  og vekten rundt , mens vingespennet typisk utgjør cirka .

Utbredelsesområdet strekker seg fra sørlige Canada til sørspissen av Sør-Amerika.
Den finnes i mange forskjellige åpne og delvis åpne områder, bl.a. subtropisk skog, beitemark og ørken. 

## Inndeling
Inndelingen følger HBW Alive og er i henhold til Houston (2019). Norske navn på artene følger Norsk navnekomité for fugl og er i henhold til Syvertsen *et al.* (2008, 2017).

* Cathartiformes, kondorer
** Cathartidae, kondorfamilien
*** *[[Cathartes]]*
**** *[[kalkunkondor|C. aura]]*, kalkunkondor
***** *C. a. aura* (nominatformen)
***** *C. a. septentrionalis*
***** *C. a. ruficollis*
***** *C. a. jota*
**** *[[myrkondor|C. burrovianus]]*, myrkondor
**** *[[skogkondor|C. melambrotus]]*, skogkondor
*** *[[svartkondor|Coragyps]]*
*** *[[kongekondor|Sarcorhamphus]]*
*** *[[kaliforniakondor|Gymnogyps]]*
*** *[[andeskondor|Vultur]]*

## Referanser




## Eksterne lenker
*
Kongekondor

**Kongekondor** (*Sarcoramphus papa*) er en rovfugl ] i gruppen kondorer. Arten er monotypisk og eneste art i slekten ***Sarcoramphus***.

## Biologi
Kongekondor har en kroppslengde på cirka  og veier typisk cirka . Vingespennet utgjør cirka . Den er altså betydelig mindre enn både andeskondoren og kaliforniakondoren, men også klart større enn svartkondoren.

Kongekondoren er utbredt i tropisk skog og savanne fra det sørlige Veracruz og Guerrero i Mexico i nord og gjennom Mellom-Amerika og videre sørover gjennom Sør-Amerika til Peru, Bolivia og det nordlige Argentina.

## Inndeling
Inndelingen følger HBW Alive og er i henhold til Houston (2019). Norske navn på artene følger Norsk navnekomité for fugl og er i henhold til Syvertsen *et al.* (2008, 2017).

* Cathartiformes, kondorer
** Cathartidae, kondorfamilien
*** *[[Cathartes]]* (kalkunkondorer, gulhodekondorer)
*** *[[svartkondor|Coragyps]]*
*** *[[kongekondor|Sarcorhamphus]]* (monotypisk)
**** *[[kongekondor|S. papa]]*, kongekondor (monotypisk)
*** *[[kaliforniakondor|Gymnogyps]]*
*** *[[andeskondor|Vultur]]*

## Referanser




## Eksterne lenker
*
Jesús Herrada

**Jesús Herrada Lopez** (født 1990) er en profesjonell spansk landeveissyklist. Han sykler for Burgos Burpellet BH. Hans fem år eldre bror José Herrada er også profesjonell syklist.

## Meritter

;2007
: Nasjonal juniormester på tempo
;2008
:1. etappe, Kroz Istru
: Nasjonal juniormester på tempo
;2009
: Nasjonal U23-mester på tempo
;2010
: Nasjonal U23-mester på tempo
;2011
:3. etappe, Vuelta Ciclista a Burgos
;2012
:Etappe 2a, Vuelta a Asturias
;2013
:Spansk mester i landeveisritt
:5. etappe, Tour du Poitou-Charentes
;2014
:1. etappe, Route du Sud
:5. etappe, Tour du Poitou-Charentes
;2015
:2. etappe, Vuelta a Asturias
:2. etappe, Tour du Limousin
;2016
:2. etappe, Critérium du Dauphiné
;2017
:Spansk mester i landeveisritt
;2019
:Trofeo Ses Salines
:Sammenlagt + 3. og 4. etappe, Luxembourg rundt
: Mont Ventoux Dénivelé Challenge
:6. etappe, Vuelta a España
;2022
:Classic Grand Besançon Doubs
:7. etappe, Vuelta a España
;2023
:2. etappe, Tour of Oman
:Tour du Doubs
:11. etappe, Vuelta a España

## Referanser


## Eksterne lenker
*
Javier Iriarte

**Francisco Javier Iriarte Garro** (født 11. november 1986 i Zizur Mayor, Navarra) er en tidligere profesjonell spansk landeveissyklist.

## Meritter

;2009
:5.-plass sammenlagt, Vuelta a Salamanca
::4. etappe
;2010
:Navarre-mesterskapet Landevei

## Referanser


## Eksterne lenker
*
Euphyes

* se systematisk inndeling

***Euphyes*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn ca. 40 millimeter), brune smygere. De er vanligvis ensfargede, men kan ha noen små, lyse flekker, noen få arter er mer kontrastrikt fargede.

## Levevis
Larvene lever på starr og andre halvgress.

## Utbredelse
Slekten er utbredt i Amerika, fra det sørlige Canada til Argentina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *Euphyes* Scudder, 1872
***************** ***peneia***-artsgruppen:
****************** *[[Euphyes peneia]]* (Godman, [1900]) 
****************** *[[Euphyes eberti]]* Mielke, 1972
****************** *[[Euphyes leptosema]]* Mabille, 1891 
****************** *[[Euphyes fumata]]* Mielke, 1972
****************** *[[Euphyes singularis]]* (Herrich-Schäffer, 1865) 
****************** *[[Euphyes cornelius]]* (Latreille, [1824]) 
***************** ***subferruginea***-artsgruppen:
****************** *[[Euphyes subferrugineus]]* (Hayward, 1934)
****************** *[[Euphyes antra]]* Evans, 1955 
****************** *[[Euphyes cherra]]* Evans, 1955 
***************** ***dion***-artsgruppen:
****************** *[[Euphyes dion]]* (Edwards, 1879) 
****************** *[[Euphyes dukesi]]* (Lindsey, 1923) 
****************** *[[Euphyes bayensis]]* Shuey, 1989 
****************** *[[Euphyes pilatka]]* (Edwards, 1867) 
****************** *[[Euphyes berryi]]* (Bell, 1941) 
****************** *[[Euphyes conspicua]]* (Edwards, 1863) 
***************** ***vestris***-artsgruppen:
****************** *[[Euphyes vestris]]* (Boisduval, 1852) 
****************** *[[Euphyes chamuli]]* Freeman, 1969 
****************** *[[Euphyes bimacula]]* (Grote & Robinson, 1867) 
****************** *[[Euphyes arpa]]* (Boisduval & Le Conte, [1834])
***************** *[[Incertae sedis]]*:
****************** *[[Euphyes ampa]]* Evans, 1955 
****************** *[[Euphyes canda]]* (Steinhauser & Warren, [2002])

## Kilder
* Brower, A.V.Z. & Warren, A. (2007) *Euphyes* på *Tree of life* http://tolweb.org/Euphyes/
* Markku Savela's Lepidoptera and some other life forms: Sjekkliste over artene. Hentet 1.10. 2012.

## Eksterne lenker
* 
* Butterflies of America - *Euphyes* spp. http://www.butterfliesofamerica.com/L/t/Euphyes_a.htm
The Bismarck Tribune

***The Bismarck Tribune*** er en dagsavis som kommer ut i Bismarck, Nord-Dakota. Avisa er hovedavis for den sentrale sørlige  og sørvestlige delen av Nord-Dakota. Opplaget er på om lag 31&nbsp;000 aviser på søndager og 2&nbsp;600 på hverdager. Selv om avisa er konservativ, gikk den inn for John Kerry som president i USA i 2004.

Avisa ble grunnlagt i 1873 av Northern Pacific Railway, som ville trekke tyske emigranter til området. Den var den første avisa i byen, og holder stand fremdeles. *The Bismarck Tribune* var den første avisa som skrev om gullrushet i Black Hills i 1874 og den første som rapporterte om slaget ved Little Bighorn i 1876. 

## Referanser


## Eksterne lenker
*
Moskus film

**Moskus Film** (også kreditert som **Moskus Films**) er et norsk spillefilm- og TV-selskap etablert i 2009 av Sigurd Mikal Karoliussen og Jan Eirik Langoen.

## Filmografi
* 2011: ''Age of Heroes'' (regi Adrian Vitoria, co-produksjon med syv engelske selskaper. En engelsk film lagt til Norge under andre verdenskrig med Sean Bean, Danny Dyer og Aksel Hennie i hovedrollene, samt James D'Arcy som Lt. Cdr. Ian Fleming.
* 2012: ''Reisen til Julestjernen'' – selskapets første selvstendige spillefilm, regissert av Nils Gaup.
*2016: *Magnus* – dokumentarfilm om den norske sjakkspilleren Magnus Carlsen, regissert av Benjamin Ree. Filmen var delprodusert av VGTV.

## Referanser


## Eksterne lenker
* Moskus Film i Internet Movie Database
Baek Sung-dong

**Baek Sung-dong** koreansk: **백성동**, (født 13. august 1991) er en sørkoreansk fotballspiller som deltok i de olympiske leker 2012 i London.

Baek vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.

## OL-medaljer
*  2012  London - Bronse i fotball, menn -  Sør-Korea

## Referanser


## Eksterne lenker
*
Asur-uballit II

**Asur-uballit II** (akkadisk: *Aššur-uballiṭ II*) var den siste konge av Assyria. Han styrte i den siste hovedstaden Harran fra 612 f.Kr. til 609 f.Kr. etter å ha sluppet unna fra Nineve i løpet av beleiringen av denne byen av den babylonske hæren i 612 f.Kr.

I allianse med egyptiske styrker var Asur-uballit i stand til å forsvare Harran fra den kombinerte angrepet fra babylonere og medere for en kort periode i tiden etter ødeleggelsen av Nineve, men da den egyptiske hæren måtte vende tilbake til sitt hjemland i 610 f.Kr. angrep babylonerne og mederne Harran og ødela den i 609 f.Kr.

Restene av det assyriske riket påkalte igjen hjelp fra Egypt som atter kom. Kong Josjia av kongedømmet Judea allierte seg med Babylon og forsøkte å forhindre den egyptiske hæren under farao Necho II å avansere, men han ble beseiret i slaget ved Meggido hvor den jødiske kongen ble drept. Farao Necho II marsjerte videre sammen med Asur-uballit II for å beleire Harran. De ble beseiret i et påfølgende slag og egypterne trakk seg tilbake til nordlige Syria. Asur-uballit II forsvant fra historien etter dette, noe som betydde slutten på den assyriske riket. *[[Limmu]]* nyttårsmyndigheter ble utpekt helt til det siste i Asur-uballits styre; hans siste år (609 f.Kr.), kjent eponymisk for den *limmu* som ble gitt navnet Gargamišayu («Karkemisjitten»), var det siste året noensinne i historien som mottok et offisielt assyrisk navn.

Det er sannsynlig at Asur-uballit ble drept i den andre beleiringen av Harran i 609 f.Kr., selv om det ikke er mulig å fastslå det. Han *kan* ha overlevd og vært involvert i det siste egyptiske nederlaget i regionen i 605 f.Kr., men er uansett ikke nevnt i noen samtidige kilder.

Mens det er klart at han var et medlem av den assyriske kongelige familie, og at han var en *tartan*, øverstkommanderende av den assyriske hæren, før han erklærte seg selv som konge, er det en del usikkerhet om han var eller ikke var bror av Sinsharisjkun som styrte Assyria fra 623 f.Kr. til 612 f.Kr. Han tok sitt navn fra Asur-uballit I, den assyriske kongen som hadde veltet den mitanniske dominansen i tiden rundt 1330 f.Kr. og således påbegynt den assyriske mellomtiden (1330 f.Kr.-1076 f.Kr.). Med Asur-uballits fall var Assyria og den nyassyriske perioden over.

## Referanser
De Havilland Canada DHC-1 Chipmunk

**de Havilland Canada DHC-1 Chipmunk** er et to-seters tandem, én-motors treningsfly. Den ble opprinnelig bygd av de Havilland Canada, men ble også lisensbygd av de Havilland i Storbritannia og OGMA i Portugal. 1283 fartøy ble bygget mellom 1947 og 1956. De største operatørene var Royal Air Force og Canadas luftforsvar. Ett fly opereres av Warbirds of Norway.

## Eksterne lenker
*
Arizona Daily Star

***Arizona Daily Star*** er den største morgenavisa i Tucson og omkringliggende distrikter i sørlige del av Arizona i USA. Opplaget er på 96,682 på ukedager, 116,010 lørdager og 154,715 søndager i 2012. Arizona Daily Star er i fullformat.

Avisa ble etablert i 1879, da Tucson var hovedstad i Arizona. etter å ha vært eid av Pulitzer Inc fra 1971 ble den en del av Lee Enterprises i 2005, da dette selskapet kjøpte opp Pulitzer Inc.

Avisa er eneste søndagsavis i Tucson, på ukedagene samarbeidet den med Tucson Citizen, som var en ettermiddagsavis, men som nå bare er nettavis. Selv om de to avisene samarbeidet om produksjon og administrasjon, hadde de egne redaksjonslokaler og egne redaksjoner. Men Arizona Daily Star har en svært liten stab selv om den har sunn fortjeneste og monopol i Tucson-området. Nyhetsdekningen blir vurdert som tynn, og avisa har ikke eget kontor i delstatshovedstaden Phoenix, men støtter seg på eksterne nyhetstjenester.

## Referanser


## Eksterne lenker
* 
*